น้ำมันร่วงเกือบ$2/หุ้นสหรัฐปิดบวก/ทองลง
หุ้นดาวโจนส์ปิดบวก 194.23 จุด ด้านราคาน้ำมันลดลง1.92 ดอลลาร์ ขณะที่ทองคำลบ 8.60 ดอลลาร์
24 มิ.ย. 2565

ดัชนีเฉลี่ยอุตสาหกรรมดาวโจนส์ปิดตลาดเมื่อวันที่ 23 มิ.ย.ที่ 30,677.36 จุด เพิ่มขึ้น 194.23 จุด หรือ +0.64%, ดัชนี เอสแอนด์พี 500 ปิดที่ 3,795.73 จุด เพิ่มขึ้น 35.84 จุด หรือ +0.95% และดัชนี แนสแดค ปิดที่ 11,232.19 จุด เพิ่มขึ้น 179.11 จุด หรือ +1.62% เนื่องจากนักลงทุนเข้าซื้อหุ้นที่ปลอดภัยและสามารถต้านทานวัฎจักรทางเศรษฐกิจได้ดี (Defensive Stocks)สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม ลดลง 1.92 ดอลลาร์ ปิดที่ 104.27 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม ลดลง 1.69 ดอลลาร์ ปิดที่ 110.05 ดอลลาร์ต่อบาร์เรลราคาทองคำโคเม็กซ์งวดส่งมอบเดือนสิงหาคม ลดลง 8.60 ดอลลาร์ ปิดที่ 1,829.80 ดอลลาร์ต่อออนซ์